OpenLLM-France/wikimedia huggingface dataset:
# Arrobi zubia

Arrobi zubia —Zubi erromatarra ere deitua— Auritz udalerrian Erdi Aroko harrizko zubi erromaniko bat da. Donejakue Bidearen baitako ondare kontsideratzen da, Nafar Bideak Nafarroan egiten duen etaparen parte.

## Zubia

Begi bakarreko zubi sinplea da, erdi-puntuko arkua eta estilo erromanikoa duena. Urrobi ibaia zeharkatzeko balio du. Zubi hau Auritzetik Artzibarrera doan bide zaharrean dago. Auritzeko erdigunetik 1,5 km-tara dago zubia. NA-140 errepideak zubi hau baino 100 metro inguru beherako zeharkatzen du ibai hau.
Auritz zeharkatzen zuten ertaroko erromesek bide nagusia aukeratzen zuten normalean, Aurizperri eta Bizkarretatik doana. Aldiz, batzuk bide paraleloa hartzen zuten, Artzibarretik zihoana. Arrobi zubia beste bide honetan dago.

## Erreferentziak

* «ARROBI - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-11-04).

## Ikus, gainera

* Auritz
* Urrobi ibaia

## Kanpo estekak

* Datuak: Q28503380
* Multimedia: Arrobi bridge / Q28503380
# Arrobitxulo

Arrobitxulo Astigarragako auzo bat da (Gipuzkoa). Auzo zaharra izan arren, 2005 garren urtean handitzen hasi ziren. Ergobia auzoa eta Astigarragako erdialdearen artean dago kokatuta eta 2011. urtetik, bertako jaiak ospatzen dira urrian.

## Kanpo estekak

* Datuak: Q12254153
# Arroa (bolumen-unitatea)

    Artikulu hau bolumen-unitatea buruzkoa da; beste esanahietarako, ikus «Arroa».
Arroa (arabieraz: الربع ar-rub, laugarrena) antzinako bolumen unitatea da, Iberiar Penintsulan eta Hispanoamerikan erabilia. Arroaren neurria ez zen zehatza eta herriz herri ez ezik likidoz likido ere aldaketa txikiak zituen. Gaztelan, 12,563 litro koipe edo 16,133 litro ardo zituen kasu batzuetan.
Oraindik ardoa neurtzeko erabiltzen dute.

## Neurriaren baliokidetza

Esan bezala, herriz herri eta garaiaren arabera aldatu den neurria da, eta gainera korapiloa handitzeko masa unitate ere bada. Hondarribian, 1544an, ardo arroa batek 2 eta 11/16 pitxer zituen, normalean tabernatan erabiltzen zen ardoa neurtzeko unitatea. Pitxer batek 9 libra baino pixka bat gehiago zituen, hau da, 4 litro eta erdi. Beraz, garai hartan, Hondarribian, arroa batek 12,1 litro ardo inguru zituen. Txakolinaren neurria hori izan zitekeen, baina ardoa Nafarroatik zetorren askotan, eta neurri ezberdinak erabiltzen ziren hor. Pitxarraren neurria denborarekin gehiago aldatu zen, baina neurri handiena gutxiago. Sistema Metriko Hamartarra ezarri zenean Nafarroako arroa batek 11,77 litro ardo zituen eta Gipuzkoako batek 12,6 litro. Neurri hauek bat datoz, gutxi gora behera, Balzolak egindako taulekin.
Gaztelan koipea eta ardoa ezberdin neurtzen ziren: kopiearen kasuan 12,563 litro ziren eta ardoaren kasuan 16,133.

## Erreferentziak

* ↑ Lartzanguren, Edu. «Neurrien neurria» Berria (Noiz kontsultatua: 2019-12-21).
* ↑ Arregui, I. M. C.. (2018). «Los antiguos pesos y medidas guipuzcoanos» Vasconia 24.
* ↑ (Gaztelaniaz) Balzola, Policarpo de. (2011-10-11). Tablas y formularios [Manuscrito / [Policarpo de Balzola].. ] (Noiz kontsultatua: 2019-12-21).
* ↑ García, R. E. R. (2004). Medidas antiguas españolas. Técnica Industrial, 254, 64

## Kanpo estekak

* Datuak: Q8204950
# Arroba de los Montes

Arroba de los Montes Ciudad Realgo udalerria da, Montes de Toledo eskualdean dagoena.
2009ko urtarrilaren 1eko erroldaren arabera 543 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1616809
* Multimedia: Arroba de los Montes / Q1616809
# Arroa

Arroa hitzak esanahi ugari ditu:
* Arroa Zestoako auzoa da, bitan banatua dagoena:
** Arroa Goia
** Arroa Behea
* Antzinako neuri-unitate bi:
** Arroa, antzinako pisu neurria, hamaika kilo eta erdiren baliokidea
** Arroa, antzinako bolumen neurria.

## Ikus, gainera

* Arro
# Arroa (masa-unitatea)

    Artikulu hau masa-unitatea buruzkoa da; beste esanahietarako, ikus «Arroa».
Arroa (arabieraz: الربع ar-rub, laugarrena) antzinako masa unitatea da, gaur egun, harri-jasotzaileen artean, hamabi kilo eta erdiko balioa duena. Bere ikurra @ da

## Neurria

Arroaren neurria ez zen zehatza eta herriz herri aldaketa txikiak zituen. Kintal baten laurdena edo 25 libra izanik, Gaztelan 11,5002325 kilogramo eta Aragoin eta Euskal Herrian 12,5 kilogramo ziren. Katalunian 26 libra zuen baliokidea. Portugaldar Inperioan, berriz, 32 libra (14,688 kg) ziren.
Sistema metriko hamartarra ezarri zenetik pixkanaka pixkanaka desagertu da. Hala ere, oraindik leku jakin batzuetan erabiltzen da.

## Sistema anglosaxoiaren baliokideak

* 175.000 grano
* 6.400 avoirdupois drakma
* 400 avoirdupois ontza
* 25 avoirdupois libra
* 1,7857142857143 stone
* 0,22321428571429 kintal motza (short hundredweights)
* 0,25 kintal luzea (long hundredweights)

## Erreferentziak

* ↑ Harluxet Hiztegi Entziklopedikoa. Arroa. .

## Kanpo estekak

* Datuak: Q700219
# Arre (argipena)

Arre esanahi desberdineko hainbat gauza izan daiteke:
* Arrea, kolorea.
* Arre, Nafarroa Garaiko Ezkabarte udalerriko kontzejua.
* Arre, Italiako Paduan dagoen herria.
* Arre, Frantziako Gardeko komuna.
# Arraño

Arraño Lemoa udalerriko auzoa da. 2008ko urtarrilaren 1eko erroldaren arabera, 37 biztanle ditu.

## Demografia eta biztanleria

Arrañoko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 38 | 42 | 43 | 40 | 39 | 36 | 35 | 33 | 37 |

## Ikus, gainera

* Lemoa

## Kanpo estekak

* Datuak: Q12254102
# Arre (kolorea)

    Artikulu hau koloreari buruzkoa da; beste esanahietarako, ikus «Arre (argipena)».
Arrea edo marroia zuraren edo lurraren antzeko kolorea da. RAL kolore sisteman arreak 8001 eta 8099 artekoak dira.

## Ezaugarriak

Kolore osagarriak nahastuz lortzen da, adibidez:
* Gorria eta berdea
* Laranja eta urdina
* Horia eta morea
Nahasturiko pigmentuen izaerak eta kopuruak hainbat arre kolore desberdin sortaraz ditzake: marroia, arrea, kafe kolorea, gaztaina kolorea, kanela kolorea, txokolate kolorea, beigea... Azal kolorearen tono ia guztiak ere marroi kontsideratzen dira.

## Erabilera

Baso hostoerorkorreko ugaztun asko arreak izaten dira basoetako koloreen artean ezkutatzeko, hala nola: azeria, otsoa, katagorria, hartz arrea, erbinubea...
Udazkenetan orbelaren kolorea gorrixka eta arrea izaten da. Fruitu lehorrak ere marroiak izaten dira, esate baterako, gaztainak, hurrak, arbendolak...

## Kanpo estekak

* Datuak: Q47071
* Multimedia: Brown / Q47071
Espektro elektromagnetikoa
 gamma izpiak • X izpiak • ultramoreak • argia • infragorriak • mikrouhinak • irrati uhinak  Koloreak :
| ultramorea | morea | urdina | berdea | horia | laranja | gorria | infragorria |
# Arrazola ibaia

Arrazola ibaia Anboto mendiaren magalean eta izen bereko auzoan Besaide eta Urziloa errekak biltzean sortzen den erreka da. Atxondo herria zeharkatu ondoren, Elorrio aldetik datorren Zumelegirekin bat egiten du eta hortik aurrera Ibaizabal izena hartzen du.
Ibilbiden zehar, ur-jauziak eta kanalen aztarnak ikusten dira, garai batean eskualdeko errota eta burdinola jardueraren zati garrantzitsuak izan zirenak.

## Ikus, gainera

* Arrazola auzoa.

## Erreferentziak

* ↑ Auñamendi Entziklopedia: Arrazola
* ↑ Bizkaiko Foru Aldundia

## Kanpo estekak

* Ibilbidea Atxondo eta inguruko mendietan Argia.com webgunean.
* Datuak: Q12254101
# Arrazubi

Arrazubi Orbaibarrako Oloritz udalerriko herri hustu bat da, Euskal Herriko Nafarroa Garaia lurraldean kokatuta, Erdialdea eskualdean.
Bertako biztanleak arrazubitarrak ziren.

## Izena

Arrazubi beste hizkuntza batzuetan ere ezagutzen da, hala nola:
* gaztelaniaz: Arrázubi ("arrázzubi" ahoskatua)
Gainera, toponimoa hainbat modutan agertu da historian zehar:
* Arraçuui (1264)
* Arroçuy (1366)
* Arrozubi (1534)
* Arrocubi (1705)
* Arrazubi (1803)
* Arrazubi (1996)

## Historia

Tibalt II.a Nafarroakoak hilketetatik salbuetsi zuen. 1317an errota bat zuen eta Iruñeko katedralak ondasunak eskuratu zituen. Kofradia baten egoitza izan zen 1357an. 1366an su kapare bakarra zuen. Handik gutxira hustu behar izan zuten. 1786an Eristaingo jauregiko jaunaren baserria zen, zazpi biztanle zituen eta bost 1857an. XX. mendearen hasieran utzi zuten behin betiko. Eliza Andre Mariaren izenpean zegoen.

## Ondasun nabarmenak

* Arrazubiko Andre Maria baseliza, XII. mendean eraikitako krisitiau eliza, gotiko estiloan.

## Oharrak

* ↑ /arás̻ubì/ ahoskatua (laguntza) Azentua: zorrotza hirugarren eta kamutsa azken silaban

## Erreferentziak

* Jose Maria Jimeno Jurio (zuzendaria), Nafarroako toponimia eta mapagintza. XXXV, Iruñea, 1996. ISBN 84-235-1505-2.
* ↑ Euskaltzaindia: Euskal Onomastikaren Datutegia.
* ↑ «Arrazubi - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Oloritz
* Orbaibar
* Erdialdea
* Erriberriko merindadea
* Nafarroa Garaia

## Kanpo estekak

* Datuak: Q112323297
# Arrazubiko Andre Maria baseliza

Arrazubiko Andre Maria baseliza XII. mendeko eliza kristaua da, gotiko estilokoa, Nafarroa Garaiko Arrazubi herri hustuan dagoena, Orbaibarko Oloritz udalerrian.

## Historia

Eraikin soil hori dagoen lekuan, izen bereko herrixka zegoen. 1366an su bat besterik ez zeukan, eta 1534 baino lehen jendegabetu zen. 1786an, Eristaingo jauregiarena zen, eta zazpi biztanle zituen. XX. mende hasieran hustu zen. Elezaharrak dioenez, XIII. mendeko hilobian atseden hartzen zuen «leizeko andreak», eta haurdun geratu nahi zuten emakumeek kanpoko hormako hilarriaren gainean lo egiten omen zuten.

## Eraikina

Eraikin protogotikoa da, XII. mende amaieran egindakoa. Oinarri laukizuzeneko nabe bakarra du, burualde zuzena eta arku zorrotz sendoz hornitutako zenbait tarte. Teilatua, bi isurkikoa, behera etorria zen, eta berriki berreraiki zuten. Harlanduxkaz egindako murruak dauzka, hutsarte gutxirekin, prisma formako kontrahormak, eta harburu lerro bat goialdean. Sarrerako atea arku-zorrotza da, eta arkibolta eta inposta leunak. Atearen ondoan XIII. mendeko hilobi gotiko bat dago, arku zorrotz eder baten azpian; hilarria bi isurkikoa da. Kanpai-hormak ermitaren ondorengo garai batean egindakoa dirudi.

## Erreferentziak

* ↑ Perez Ollo, Fernando. Ermitas de Navarra. fundacioncajanavarra.es (Noiz kontsultatua: 2020-02-13).
* ↑ Arrazubi. enciclopedianavarra.com 2020-02-13.
* ↑ Arrizabalaga, Mikel. «Orbaibarko ermitak» Berria (Noiz kontsultatua: 2019-04-30) CC BY-SA 4.0 lizentziapean.
* ↑ Arrazubi. Atlas del patrimonio histórico cultural navarro, lebrelblanco.com (Noiz kontsultatua: 2020-02-13).

## Ikus gainera

* Arrazubi
* Oloritz
* Orbaibar
* Erdialdea

## Kanpo estekak

* Datuak: Q63396773
* Multimedia: Arrazubi / Q63396773
# Arre (Padua)

Arre Italiako udalerri bat da. Paduako probintzian kokatuta dago, Veneto eskualdean. 2.091 biztanle ditu, 12,34 kilometro koadroko azaleran banatuta.

## Mugakideak

Arrek honako udalerri hauekin egiten du muga:
Bagnoli di Sopra Conselve Agna Candiana Terrassa Padovana

## Kanpo estekak

* Datuak: Q34579
* Multimedia: Arre / Q34579
# Annfield Plain

Annfield Plain, Ingalaterrako ipar-ekialdean dagoen udalerri bat da, Durham konderrian.
2021ean 7.785 biztanle zituen.
* Datuak: Q4769155
* Multimedia: Annfield Plain / Q4769155
# Annex (Oregon)

Annex Ameriketako Estatu Batuetako erroldak esleitutako leku bat da. Malheur konderrian dago, Oregon estatuan. 225 biztanle ditu, 2,461 kilometro koadroko azaleran banatuta.

## Ikus, gainera

* Malheur konderria

## Kanpo estekak

* Datuak: Q5696464
# Anni-Kristiina Juuso

Anni-Kristiina Juuso edo Ánne Risten Juuso (ipar samieraz; Ivalo, Inari, 1979ko maiatzaren 4a - ) aktore eta kazetari samia da. Batik bat, aktore lanagatik da ezaguna; izan ere, 2002an kaleratu zen Kukushka eta 2008ko Kautokeino-opprøret filmetako antzezlanengatik hainbat sari irabazi ditu. Film hauetan rol garrantzitsuak izan ditu, Juuso bi filmetako emakumezko protagonista izan baita. Gainera, bietan sami pertsonaiak antzeztu behar izan ditu.
Anni-Kristiina Juusok antzezlan trebakuntzak jaso zituen Helsinkiko Kallio Institutuan 1998 eta 1999 urte bitartean. Ondoren, Lahtiko Folk Institutura joan zen Antzerkia ikastera eta bertan, Marietta Tevajärvi aktorearen zuzendaritzapean izan zen.
Gaur egun, Yle Sami Irratian dihardu lanean.

## Lanak

| Urtea | Filma | Pertsonaia | Saria |
| 2002 | Kukushka | Anni | Emakumezko aktore onenaren Aries saria (2002) Emakumezko aktore onenaren Zilarrezko izurdea (2003) Emakumezko aktore onenaren Nika saria (2003) Errusiar Federakundearen estatu saria (2004) |
| 2008 | Kautokeino-opprøret | Elen Skum | Emakumezko aktore onenaren Amanda saria (2008) |
| 2008 | Sitoutumisen alkeet (Telebista) | Mirka |

## Erreferentziak

* ↑ imdb.com Anni-Kristiina Juuso. 2014.03.19
* ↑ Suomalaisnäyttelijä Anni-Kristiina Juuso palkittiin Norjassa Iltalehti.fi. 2008.08.18

## Ikus, gainera

* Finlandiako zinemagintza
* Datuak: Q464195
# Anni B Sweet

Anni B Sweet, benetako izenez Ana Fabiola López, (Málaga, 1987ko maiatzaren 13a - ) espainiar abeslaria da. Bere hitzak gehienetan ingelesez idazten ditu (ingeles ikastetxe batean ikasi zuen) eta bere estiloa, leuna eta malenkoniatsua, musika akustikoaren, folkaren eta indie poparen iturrietatik edaten du.

## Diskografia

* Start, Restart, Undo (Subterfuge, 2009)
* Oh, Monsters! (Subterfuge, 2012)
* Chasing Illusions (Subterfuge, 2015)
* Universo por estrenar (2019)
* Datuak: Q203072
* Multimedia: Anni B Sweet / Q203072
# Ausejo

Ausejo Errioxako iparraldean dagoen udalerria da, 2005ean 887 biztanle zituena.

## Ardogintza

Herria Errioxako ardoaren ekoizle nagusietakoa da "Errioxa Baxua" azpieskuldean.

## Kanpo estekak

* Datuak: Q1637007
* Multimedia: Ausejo / Q1637007
# Ausazko joko

Ausazko jokoak edo zorizko jokoak irabazteko edo galtzeko aukerak jokalariaren trebetasunaren araberakoak ez ezik, zoriak ere parte hartzen duen jokoak dira. Apustu-jokoak ere badira, eta horien sariak aukeratutako konbinazioa asmatzeko probabilitate estatistikoak zehazten ditu; konbinazio zuzena lortzeko probabilitateak txikiagoak diren bitartean, handiagoa da saria.
Badira batzuk iraupen luzekoak eta irabazteko aukera gutxikoak (loteria, adibidez), baina beste batzuk errazak eta laburrak (dadoak, adibidez).
Jokalariaren trebetasunak jokoaren garapenean eragina izan dezakeen ausazko jokoak daude, pokerra bezalako karta-jokoetan gertatzen den bezala. Hala ere, jokoaren amaieraren emaitza zoriaren eta jokalari bakoitza egokitzen zitzaion karten araberakoa da.
Denbora batez, ausazko joko batengatik emandako saririk handiena Estatu Batuetan eman zuten 1998an, 295 milioi dolar hamahiru langileren artean banatu zirenean; baina marka hori beste kasu batek gainditu zuen 2012an, irabazleak ia 656 milioi dolar lortu zituenean.
Batez ere, jokalariaren trebetasuna baliagarria da ekintza batetik edo batzuetatik eratorritako aukerak kalkulatzeko, betiere zoriari dagokionez; gainera, jokalariak trebea izan behar du kontrako emaitzen probabilitatea murrizteko eta aldekoen probabilitatea handitzeko bere ekintzen bidez. Hala eta guztiz ere, zoria osagai iragarrezina izanik, eskarmentu eta trebetasun handieneko jokalariari ere ken diezaioke garaipena.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ Elhuyar Hiztegia
* ↑ (Gaztelaniaz) «El boleto de lotería con el premio más grande de la historia : El boleto fue vendido en Florida» SanDiegoRed 2013-5-19.

## Kanpo estekak

* Datuak: Q3590573
# Ausburgeko Aitormena

Ausburgeko Aitormena (alemanez: Augsburger Bekenntnis; latinez: Confessio Augustana) luteranismoaren fede-aitormen nagusia da, eta Erreforma protestanteko idazkirik garrantzitsuenetako bat da. Ausburgeko Aitormena alemanez eta latinez idatzi zen, eta agintari aleman eta Hiri Inperial Aske batzuek Karlos V.ari aurkeztu zioten 1530eko ekainaren 25ean Ausburgeko Dietan. Erlijiozko hizketaldietako oinarrizko idazkia, Schmalkaldengo Ligaren oinarria, Augsburgeko Bakea lortzeko tolerantziaren oinarria izan zen, eta, oraindik ere, eliza luthertarren fede-aitormen lotesleetako bat da, eta 1540ko bertsioan (Variata) eliza erreformatuena ere bai.

## Edukia

Ausburgeko Sinesbidea enperadorearen izenean idatzi behar zen, katoliko nahi protestanteei euren sinesmenak argitzea eskatzen baitzien. Sinesbideak atal bi dauzka:
* 1. artikulutik 21.era, erreformatzaileek euren sinesmen eta jakinbidea Eskriturekin eta tradizioarekin bat datozela agertzen saiatzen dira;
* 22. artikulutik 28.ra, bestetik, haien iritziz, Eliza Katolikoak egiten dituen laidoak, eta haiek zuzentzeko zer aldatu behar den erakusten da.

## Erreferentziak

* ↑ (Alemanez) Herbert Immenkötter. (1993). Lexikon für Theologie und Kirche. 1 (3. argitaraldia) Friburgo: Herder.

## Kanpo-estekak

* Datuak: Q154483
* Multimedia: Augsburg Confession / Q154483
# Ausa

Ausa (latinez Auso, bisigotikoz, Ausona) gaur egun Vic izeneko hiri erromatarra izan zen. Lehenago ere, Ausesken izeneko monetak ekoiztu zituen iberiar herrixka bat izan zen.
Antzinate urrunean erreferentzia diren aztarna arkeologiko gutxi daude, denboraren joanagatik, lurzoruaren okupazio etengabeagatik. Gainera, IX. mendeko Aisonen matxinadaren ondorioz suntsitu eta hustu zen. Ez zen berreskuratu berrogeita hamar urte geroago Wifredo Bilotsuak 878. urtean berpopulatzea sustatu zuen arte.

## Erreferentziak

* ↑ Enciclopèdia.cat, Els inicis de la Catalunya comtal

## Kanpo estekak

* Datuak: Q11907308
# Ausazko musika

Ausazko musika konposatzerakoan askatasuna ematen duen musika mota bat da. Konpositoreak, gainerako partaideen esku uzten du obra eta besteek inprobisatu eta abestia ateratzen dute, aldiro desberdina, noski.
Ausazko musikaren interpretazio askatasuna lortzeko, testutxo oso txiki batzuk azaltzen dira, bat-batekotasunari deitzen diotenak. Adibidez: “jo nota bat oso luzea, bukatzean, jo beste nota bat.”
Batzuetan, interpretazioa ikuslegoaren eskuetan uzten da, eta beste batzuetan, ordea, musikagileen esku utzi ohi da.

## Historia

Mugimendu hau 1960ko hamarkadan sortu zen, eta serialismoaren aurka erreakzionatzen du, musikari, konposatzeko askatasun handiagoa emateko.
Konpositoreak ez du obra guztia osorik idazten, baizik eta musikalariaren esku uzten du inprobisatzea. Horregatik deitzen zaio musika mota honi ausazko musika. Mentura ezaugarri nabarmena izaten 1950 aldera hasi zen.

## Konpositoreak

Hauek dira ausazko musikaren AEBetako eta beste herrialde batzuetako konpositoreetariko batzuk eta beraien obretariko batzuk:
* John Cage: Music of changes (1951)
* Karlheinz Stockhausen: Hymmen (1967)
* Bruno Maderna
* Franco Donatoni
* Luis De Pablo
* Alberto Ginastera
* Mauricio kagel
* Pierre Boulez

## Modalitateak

Ausazko musikaren modalitaterik aipagarrienak hauexek dira:
* Metodo mugikorra: Hemen soluzio interpretatibo parekagarriak azaltzen dira gehienbat.
* Metodo aldagarria: Metodo honetan inprobisazioa da nagusiki aipatu genezakeena, bera baita metodo aldagarriari bere kutsua eman diezaiokeena.
* Work in progress: Metodo honetan, izenak argi esan diezagukeenez, bat-batekotasunaren mailarik handiena lor dezakegu, beraz, inprobisazio maila handia behar da musika mota hau interpretatu ahal izateko.
Modalitate guztietan, musika tresna klasikoei ematen zaie, eta batez ere, pianoari. Baina, beste motatako instrumentuak ere erabiltzen dira modalitate honetan, hala nola, sintetizagailuak, distorsionagailuak eta zinta grabatuak.

## Kanpo estekak

* Datuak: Q623715
# Ausacker

Ausacker Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 542 biztanle zituen 9,13 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557084
* Multimedia: Ausacker / Q557084
# Anundshög

Anundshög Suedia ekialdeko Västmanlandeko konderrian dagoen tumulo ezaguna da, Västerås hiritik gertu. Herrialdeko harrespila handiena da.

## Historia

Iparraldeko Brontze Aro eta Burdin Aroaren artean eraiki zela diote historiagileek. Bertan dagoen sutegi bat k.o. 210 eta 540 artean kokatu baitute.

## Egitura

Tumuloak 60 metrotako diametroa dauka eta 9 metrotako altuera. Muinoaren oinean harrizko itsasontziaren itxurako bi harrespila handi daude, lehenak 51 metrotako luzera du eta bigarrenak 54 metrotakoa.

## Ikus, gainera

* Harrizko itsasontzia

## Kanpo estekak

* Datuak: Q612476
* Multimedia: Anundshög / Q612476
# Anura Kumara Dissanayake

Dissanayaka Mudiyanselage Anura Kumara Dissanayake (1968ko azaroaren 24a), AKD hasierako izenez deitua, Sri Lankako politikaria da 2024az geroztik Sri Lankako hamargarren presidentea. Janatha Vimukthi Peramuna (JVP) egungo alderdiko burua da. eta Herri Botere Nazionala.
Dissanayake JVP-n parte hartu du bere eskola garaitik eta unibertsitateko ikasleen politikan jardun zuen 1995ean JVP politburoan sartu aurretik. 2000ko irailetik legebiltzarkidea da, zerrenda nazionaletik izendatua edo hautatua izan baitzen Dissanayake. 2004tik 2005era Nekazaritza, Abeltzaintza, Lur eta Ureztatze ministroa eta 2015etik 2018ra Oposizioko buru izan zen. JVPko buruzagi izendatu zuten alderdiaren 17. Konbentzio Nazionalean, 2014ko otsailaren 2an.

## Kanpo estekak

* Datuak: Q4777855
* Multimedia: Anura Kumara Dissanayake / Q4777855
# Anuket

Anuket (Anukis grezieraz), uraren jainkosa da, Niloren jainkosa, bereziki Aswango ur-jauziena, bereziki gurtua zen eskualdea, baita haragikeriaren jainkosa ere, egiptoar mitologian.

## Ikonografia

Papirozko zetro bat eta ankha zeramatzan lumazko koroa zilindriko bat zeraman emakumea. Bere animalia sakratua, gazela izan zen.

## Mitologia

Nubiar jatorrikoa, "Nubiako gobernaria" zen eta "Estua" ezizena zuen arren, Niloren zintzurren antzera, haragikeriaren jainkosa izan zen, zelaiak emankortzen zituena uholde garaian. Garairen batzuetan, "Erregearen Ama" deitua izan zen, ama itxurarekin, erregeari titia ematen erakusten baitzen.
Anuketek, bere guraso Khnum eta Satisekin (batzuetan Satisen ahizpa bezala), Elefantinako hirukoa osatzen zuen Egiptoko Inperio Ertainaren garaitik, lehenago, Ra eguzki jainkoaren alaba bezala gurtzen zen arren.

## Epitetoak

"Nubiako Gobernaria", Nebt Satet "Seheleko Anderea" Elefantinan eta "Estua" deitua izan zen.

## Sinkretismoa

Isisekin identifikatzen zen Denderan eta Filae uhartean. Beranduagoko garaietan, Neftisekin identifikatua izan zen.

## Gurtza

Elefantina, File, Komir, Deir el-Medinan eta ia Nubia osoan gurtua izan zen. Gurtza gune garrantzitsu bat, Sehel uhartean zegoen bere tenplua da. Bere jaia, Thot hilabeteko zazpigarren egunean ospatzen zen, Niloren goraldian: jendeak, ibaira, urrea, bitxiak eta objektu preziatuak botatzen zituen, bizi sorrarazle zen uragatik esker on bezala. Egun horietan, arrain zehatz batzuk jateko debekua eraginik gabe uzten zen, errituaren zati bezala jaten ziren arrainak.

## Kanpo estekak

* Datuak: Q211611
* Multimedia: Anuket / Q211611
# Anuntzibai jauregia

Anuntzibai jauregia Arabako Laudio udalerrian dagoen jauregi bat da. Gaur egun jatetxea da.

## Kokalekua

Areta auzoan dago, Laudio (Araba) eta Orozko (Bizkaia) udalerrien artean, bertan XVI. mendeko San Migel baseliza dago, gainera izen bereko Anuntzibai zubiaren alboan eta Altube ibaiaren ertzean era badago.
* Ataria.
* Behi zuri-gorri baten eskultura eta ataria.
* Alboko ikuspegia.
* Atzealdea eta altube ibaia.

## Historia

1941ean eraiki zen, hortaz, zubia ez bezala, gaur egungo jauregia nahiko eraikuntza berrikoa da.

## Kanpo estekak

* Auntzibai jauregia eta zubia. Aiaraldea.org
* Anuntzibai jatetxearen webgunea (Gaztelaniaz)
* Datuak: Q24033370
* Multimedia: Palacio Anuntzibai / Q24033370
# Anuppur barrutia

Anuppur barrutia Indiako barruti bat da, Shahdol dibisioan, Madhya Pradesh estatuan. 749.237 biztanle ditu 3.701 kilometro koadrotan.

## Mugakideak

Honako barrutiekin egiten du muga:
Umaria barrutia

## Ikus, gainera

* Madhya Pradesh

## Kanpo estekak

* Datuak: Q2299093
* Multimedia: Anuppur district / Q2299093